CELEX: 62012CA0306
Language: fi
Date: 2013-10-10 00:00:00
Title: Asia C-306/12: Unionin tuomioistuimen tuomio (toinen jaosto) 10.10.2013 (Landgericht Saarbrückenin (Saksa) esittämä ennakkoratkaisupyyntö) — Spedition Welter GmbH v. Avanssur SA (Moottoriajoneuvon käyttöön liittyvän vastuun varalta otettava vakuutus ja vakuuttamisvelvollisuuden voimaansaattaminen — Direktiivi 2009/103/EY — 21 artiklan 5 kohta — Korvausedustaja — Tuomioistuinasiakirjojen tiedoksiantojen vastaanottamista koskeva edustusvalta — Kansallinen säännöstö, jonka mukaan tiedoksiannon pätevyys edellyttää sitä, että edustaja on valtuutettu nimenomaisesti vastaanottamaan tiedoksiantoja — Kansallisen säännöstön tulkitseminen unionin oikeuden mukaisella tavalla)

23.11.2013   
            
            
               FI
            
            
               Euroopan unionin virallinen lehti
            
            
               C 344/32
            
         Unionin tuomioistuimen tuomio (toinen jaosto) 10.10.2013 (Landgericht Saarbrückenin (Saksa) esittämä ennakkoratkaisupyyntö) — Spedition Welter GmbH v. Avanssur SA
   (Asia C-306/12) (1)
   
   (Moottoriajoneuvon käyttöön liittyvän vastuun varalta otettava vakuutus ja vakuuttamisvelvollisuuden voimaansaattaminen - Direktiivi 2009/103/EY - 21 artiklan 5 kohta - Korvausedustaja - Tuomioistuinasiakirjojen tiedoksiantojen vastaanottamista koskeva edustusvalta - Kansallinen säännöstö, jonka mukaan tiedoksiannon pätevyys edellyttää sitä, että edustaja on valtuutettu nimenomaisesti vastaanottamaan tiedoksiantoja - Kansallisen säännöstön tulkitseminen unionin oikeuden mukaisella tavalla)
   2013/C 344/55
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Saarbrücken
   
      Pääasian asianosaiset
   
   
      Kantaja: Spedition Welter GmbH
   
      Vastaaja: Avanssur SA
   
      Oikeudenkäynnin kohde
   
   Ennakkoratkaisupyyntö — Landgericht Saarbrücken — Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY (EUVL L 263, s. 11) 21 artiklan 5 kohdan tulkinta — Korvausedustaja — Vahingon kärsineen vakuutusyhtiötä vastaan nostaman kanteen tiedoksianto tälle edustajalle — Kansallinen säännöstö, jossa tämän tiedoksiannon pätevyys riippuu nimenomaisesta valtuutuksesta tiedoksiannon vastaanottamiseen — Edellä mainitun direktiivin säännöksen välitön vaikutus
   
      Tuomiolauselma
   
   
               1)
            
            
               Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY 21 artiklan 5 kohtaa on tulkittava siten, että riittäviin toimivaltuuksiin, jotka korvausedustajalla on oltava, kuuluu tämän toimivalta ottaa pätevästi vastaan tiedoksi annettavia tuomioistuinasiakirjoja, jotka ovat tarpeen vahinkojen korvaamista koskevan menettelyn aloittamiseksi toimivaltaisessa tuomioistuimessa.
            
         
               2)
            
            
               Pääasiassa kyseessä olevien kaltaisissa olosuhteissa, joissa kansallisessa lainsäädännössä on toistettu sanatarkasti direktiivin 2009/103 21 artiklan 5 kohdan säännökset, kansallisen tuomioistuimen on ottamalla huomioon kansallinen oikeus kokonaisuudessaan ja soveltamalla siinä hyväksyttyjä tulkintatapoja tulkittava kansallista oikeutta yhteensopivasti unionin tuomioistuimen mainitulle direktiiville antaman tulkinnan kanssa.
            
         
      (1)  EUVL C 287, 22.9.2012.